ar v va va
Cond zij allen lieden dat jan van duerne wonen te langdorp soen wouts
van doerne in jeg der scepen van loeven gestaen heeft genomen ende
bekent dat hij genomen heeft van janne kijnen soen een boender lants
luttel min of meer gelegen ten elslueken inde prochie van langdorp
in twee stucken ald deen tuschen de goede wouters van wetsberghe
en de strate gaende ten beemden waert Ende dander stuck tuschen
de selve strate en de goede jans bloeme Te houden te hebben en
te wynnen vanden daghe van heden enen tmijn van thien jaren
lanc deen na dand sonder middel volgen Elx jairs daenbynnen
opte helicht vander vrucht jairlix daer op wassen welke vrucht
de voirs wyn sal doen afdoen en invuen op sijnen cost en de
voirs jan en de wyn selense doen uutdorschen ten behoirliken
tide daer af de wyn den dorsche den montcost sal gheven
en half de dachhuen en de voirs jan dander helecht vanden
dachhuen en die uutgedorsschen sijnde selen sijse deylen half
en half Ende de voirs wyn sal stro caf en conissen daer af
hut tdo
fteba
comen alleen hebben Voert zo es vorwerde dat de voirs wyn
fte
de voirs goede wel en loflic sal bevreden sijnen tmijn duende
vos
also dat aen de vruchten vanden beesten gheen scade en gesciede
en dooft opte voirs goede wassen sal de voirs wyn lesen op
sijnen cost en dan selen de voirs jan en hij dat deylen en
stde
hebben half en half It sal de voirs wyn te sijnen yersten
jae saeyen den voirs janne drie viendeel lijnsaets die jan
hem leven sal daer af de jan tvlas en tsaet alleen sal hebbe
en de wyn sal tvlas bereyden tot den boken voert zo es
vorwde dat de voirs wyn sal sijn pde sal moegen driven
en weyden in twee heythoeven des voirs jans gelegen neven
tvoirs lant den voirs tmijn duende It es vorwde dat
de
voirs wyn tvoirs stuck lants gelegen neven derve jans
bloeme dyerste ii jaen sal moegen etten sonder yet daer
op te wynnen en dand acht jaen sal hijt houden en wynnen
gelijc hier na volght te weten dyerste drie jaen sal hijt besaeyen
met rogge op iiii getidege voren en ten ii yersten roggen
wel en loflic mesten en ten derden met en tvierde jaer salt
brake bliven en dan weder iii jaen lanc met roggen besaeyen
op iiii voren en mesten gelijc voirscr es en ten lesten jae brake
laten Ende dander stuck lants gelegen neven wouts van wets
berghe sal de voirs wyn dyerste iii jae lanc besaeyen met
rogge op iiii getidege voren en ten twee yersten roggen mesten
Item
en tvierden jae sal hijt laten brake en dan wed iii jae
met rogge besayen op iiii voren en mesten gelijc voirscr es
en ten vierden jae brake laten en dan ten lesten ii jaen